b)

Lisätään 3, 4 ja 5 kohta seuraavasti: ”3. Määräjäsenvaltion toimivaltainen viranomainen voi vapauttaa tuoteanalyysiin ja laadun testaukseen, myös aistinvaraiseen analysointiin, tarkoitetut eläinperäisten tuotteiden ja yhdistelmätuotteiden näytteet rajatarkastusasemilla tehtävästä virallisesta valvonnasta edellyttäen, että a) toimivaltainen viranomainen on ennen näytteiden tuloa unioniin antanut analyysistä tai testauksesta vastaavalle toimijalle luvan näytteiden tuomiseksi unioniin 4 kohdan mukaisesti ja lupa kirjataan kyseisen viranomaisen antamaan viralliseen asiakirjaan; b) näytteiden mukana on a alakohdassa tarkoitettu virallinen asiakirja tai sen jäljennös, 4 kohdan b alakohdassa tarkoitettu todistus tai ilmoitus tai tapauksen mukaan mikä tahansa 4 kohdan c alakohdassa tarkoitettu kansallisissa säännöissä vaadittu asiakirja, kunnes näytteet saapuvat näytteiden analyysistä tai testauksesta vastaavalle toimijalle. Jos ensimmäisessä alakohdassa tarkoitetut näytteet tulevat unioniin muun jäsenvaltion kuin määräjäsenvaltion kautta, toimijan on esitettävä tällaiset näytteet rajatarkastusasemalla. 4. Määräjäsenvaltion toimivaltaisen viranomaisen on täsmennettävä tuoteanalyysiin ja laadun testaukseen, myös aistinvaraiseen analysointiin, tarkoitettujen eläinperäisten tuotteiden ja yhdistelmätuotteiden näytteiden unioniin tuontia koskevassa luvassa seuraavat seikat: a) näytteet ovat peräisin komission täytäntöönpanoasetuksessa (EU) 2021/404 (*2) luetelluista kolmansista maista tai niiden alueilta; b) näytteiden mukana on komission täytäntöönpanoasetuksessa (EU) 2020/2235 (*3) vahvistettujen mallien mukaisesti laadittu asiaankuuluva todistus tai ilmoitus; I hyödykkeestä riippuen näytteet täyttävät seuraavat vaatimukset: i) komission delegoidussa asetuksessa (EU) 2020/692 (*4) vahvistetut asiaankuuluvat vaatimukset; tai ii) tarvittaessa kansalliset säännöt asetuksen (EU) 2016/429 230 artiklan 2 kohdan, 234 artiklan 3 kohdan ja 238 artiklan 4 kohdan mukaisesti; d) kansanterveysvaatimukset, jotka koskevat — määräjäsenvaltioon tuloa ja joihin voi kuulua näytteiden merkintä- ja pakkausvaatimukset; ja — toimijan suorittamaa näytteiden analyysiä tai testausta; e) näytteiden analyysistä tai testauksesta vastaava toimija, mukaan lukien toimijan niiden toimitilojen osoite, jonne näytteet on tarkoitettu; f) toimivaltainen viranomainen, joka on vastuussa virallisesta valvonnasta toimijan niissä toimitiloissa, jonne näytteet on tarkoitettu; ja g) analyysistä tai testauksesta vastaavan toimijan velvollisuudet olla sekoittamatta näytteitä markkinoille saatettaviin elintarvikkeisiin, pitää kirjaa näytteiden käytöstä ja hävittää näytteet tuoteanalyysin tai laadun testauksen jälkeen Euroopan parlamentin ja neuvoston asetuksen (EY) N:o 1069/2009 (*5) mukaisesti. 5. Määräjäsenvaltion toimivaltaisen viranomaisen on täsmennettävä 1 kohdan a alakohdassa ja 3 kohdan ensimmäisen alakohdan a alakohdassa tarkoitetuissa luvissa niiden näytteiden enimmäismäärä, jotka vapautetaan rajatarkastusasemilla tehtävästä virallisesta valvonnasta.” (*2) Komission täytäntöönpanoasetus (EU) 2021/404, annettu 24 päivänä maaliskuuta 2021, sellaisten kolmansien maiden, alueiden tai niiden vyöhykkeiden luetteloiden vahvistamisesta, joista eläinten, sukusolujen ja alkioiden ja eläinperäisten tuotteiden saapuminen unioniin on sallittua Euroopan parlamentin ja neuvoston asetuksen (EU) 2016/429 mukaisesti (EUVL L 114, 31.3.2021, s. 1)." (*3) Komission täytäntöönpanoasetus (EU) 2020/2235, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista, virallisten todistusten malleista ja yhdistettyjen eläinterveys- ja virallisten todistusten malleista tiettyjen eläinten ja tavaroiden luokkien lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista sekä asetuksen (EY) N:o 599/2004, täytäntöönpanoasetusten (EU) N:o 636/2014 ja (EU) 2019/628, direktiivin 98/68/EY ja päätösten 2000/572/EY, 2003/779/EY ja 2007/240/EY kumoamisesta (EUVL L 442, 30.12.2020, s. 1)." (*4) Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379)." (*5) Euroopan parlamentin ja neuvoston asetus (EY) N:o 1069/2009, annettu 21 päivänä lokakuuta 2009, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta (sivutuoteasetus) (EUVL L 300, 14.11.2009, s. 1)."